NaiveNeuron/SloPal huggingface dataset:
Jasaň, Viliam, poslanec NR SR (2014-06-05):
Ďakujem pekne, pán predseda. Vážený pán predseda, kolegyne, kolegovia, pán minister, v rozprave k predmetnému návrhu zákona vystúpilo jedenásť poslancov, Jasaň, Švejna, Brocka, Mihál, Jurinová, Šedivcová, Kaník, Hlina, Chren, Hraško a Beblavý. Prosím, pán predseda, dajte hlasovať najskôr o skrátení lehoty na hlasovanie o návrhoch poslancov, ktoré boli podané dnes na schôdzi Národnej rady v druhom čítaní, podľa § 83 rokovacieho poriadku.
Šudík, Tomáš, poslanec NR SR (2020-12-08):
Ďakujem za slovo. Tak, pán Kočiš, viete, ono je to tak. Ak nejaký návrh dáte, tak ho treba ísť najprv možno skúsiť aj odkonzultovať s príslušným ministrom, či na to financie v tom balíčku sú alebo nie sú. Pretože všetko niečo stojí. A každý si vie prísť, chce byť za populárneho, pekného, nasľubuje ľuďom veci, na ktoré peniaze nie sú. Tak to jednoducho nejde. Ale choďte, navštívte pána ministra, že máte taký a takýto návrh, sú v rozpočte na to pripravené peniaze? Pretože vy tu prídete, máte prepočítané, si strelíte a v rozpočte sa peniaze nenachádzajú. Pre mňa je to dosť také populistické. Alebo si dajte ruku na srdce. My tu môžme tiež sľubovať hory-doly, ale ak na to nie sú peniaze, ako to zrealizujeme? Toľko v krátkosti. Ďakujem. (Potlesk jedného poslanca.)
Saková, Denisa, poslankyňa NR SR (2020-09-29):
Ďakujem veľmi pekne za slovo. Vážený pán predsedajúci, vážené kolegyne, vážení kolegovni... kolegovia, vyslovene v stručnosti. V zmysle rokovacieho poriadku podávam návrh nepokračovať v rokovaní o návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, a to z dvoch nasledovných dôvodov. Myslíme si – ako ja aj moji kolegovia –, že momentálne Slovensko trápia úplne iné problémy, a nielen Slovensko, ale hlavne slovenské rodiny. Slovensko patrí medzi štyri krajiny, ktoré zaznamenali najhlbší ekonomický prepad v rámci Európskej únie, a drvivá väčšina slovenských rodín momentálne v dôsledku COVID-u a v dôsledku tohto ekonomického prepadu zápasí s existenčnými problémami a myslíme si, že tento bod a bod a téma ohľadne umelého prerušenia tehotenstva momentálne nespadá medzi priority, ktoré by sme tu v zákonodarnom zbore mali riešiť, pretože sme v minulosti nezaznamenali žiadne požiadavky verejnosti, ktoré by hovorili o tom, že súčasné status quo nie je vyhovujúce. Takisto legislatíva, ktorá je na Slovensku platná, je v súlade s ústavou a s medzinárodnými dohovormi. Ďakujem veľmi pekne.
Blanár, Juraj, podpredseda NR SR (2022-09-28):
Pán poslanec Sloboda s faktickou poznámkou.
Bugár, Béla, podpredseda NR SR (2018-09-18):
Nech sa páči, prezentujme sa a hlasujme. (Hlasovanie.) Prítomných 145, za 143, 2 sa zdržali hlasovania. Konštatujem, že návrh sme schválili. Prosím teraz pána poslanca Ježíka, aby uviedol hlasovanie o návrhu poslancov, čo sme prerokovali ešte na minulej 33. schôdzi v prvom čítaní, a to návrh skupiny poslancov na vydanie ústavného zákona, ktorým sa mení a dopĺňa ústava (tlač 1015). (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1015 – návrh bol prerokovaný na 33. schôdzi NR SR v prvom čítaní.)
M. Hort, podpredseda NR SR: (2009-04-15):
Slovo má teraz pani poslankyňa Jana Vaľová.
I. Gašparovič, poslanec: (2002-05-30):
M. Andel, podpredseda NR SR: Áno, dámy a páni, prerušujem rokovanie o tomto našom bode programu. (Hlasy v sále.) No tak skutočne je to smutné, je to neúcta členov vlády k parlamentu. To je jedno, či sú to poslanci z opozície alebo z koalície. Áno, vidím, že aj poslanci z koalície súhlasia, že je to svojím spôsobom veľké podcenenie a poníženie parlamentu. Takže... (Hlasy z pléna.) Pani Mušková, chceš vystúpiť?
Štefanec, Ivan, poslanec NR SR (2012-08-03):
Ďakujem pekne, pani predsedajúca. Pani podpredsedníčka Jurinová hovorila o udržateľnosti systému a presne to je kľúčové pri tomto pohľade na návrh, ktorý predkladá vláda, a totiž že zhoršuje udržateľnosť celkového systému. Tým, že sa znižujú odvody do druhého piliera, tak sa problém s demografickým vývojom nerieši, ale posúva do budúcnosti. Považujem to za kľúčové, že vláda neponúka riešenie, ale momentálne si snaží len zobrať peniaze, ale to, čo je dôležité riešiť, posúva len do budúcnosti. Celkové zvýšenie odvodov, ktoré takisto rieši tento zákon pre dohodárov a živnostníkov, je pre niektorých ľudí, a myslím si, že mnohých ľudí, ktorí pracujú na dohodu a na živnosť, tak významné, že sa obávam, že takéto razantné zvýšenie bude viesť k čiernej práci a nakoniec k tomu, že vláda bude mať v daňovo-odvodovom zaťažení veľký problém dosiahnuť predpokladané výnosy. Naviac celkové prostredie pre tvorbu pracovných miest sa zhorší a zaznamenávame už aj v poslednom čase pomerne znepokojivé signály. Dokonca v posledných dňoch bolo zverejnené, že 10-tisíc slovenských firiem sa zaregistrovalo tento rok v Maďarsku, kde našli lepšie podmienky. Musíme si uvedomiť, že sme stále v konkurencii jednotlivých krajín, najmä Únie, ktoré súťažia o nové investície a súťažia o nové zdroje príjmu. Práve na toto by mali pamätať všetci tí, ktorí predkladajú nové návrhy zákonov. Bohužiaľ, tento návrh ide proti tvorbe pracovných miest. Ďakujem.
Tkáčová, Jarmila, poslankyňa NR SR (2011-07-08):
Ďakujem svojim kolegom za vecnú diskusiu a už sa teším na jeseň, keď budeme ozaj vecne debatovať o tom, či Recyklačný fond zrušíme, poprípade či ho začleníme do Environmentálneho fondu, alebo nájdeme iný spôsob, ako zabezpečovať financovanie odpadového hospodárstva, pretože nakladanie s odpadmi hlavne od roku 2008, kedy sa prejavili dôsledky hospodárskej krízy, nás dostihnú a nás dostihujú, pretože aj keď sa napríklad separuje, tak nie sú prostriedky na to, aby sa ten vyseparovaný odpad aj spracoval a väčšinou končí na skládkach komunálneho odpadu. Sama som zažila, ako pred naším domom, kde sme občania vytriedili odpad, prišlo kuka auto, všetko šup do jedného. Takže ja som veľmi nespokojná, že občania platia za likvidáciu odpadu dvakrát, pretože jednak platia poplatky, ktoré za odvoz odpadu, ktoré im ukladá mesto, ale potom platia aj v rámci nákupu tovarov a služieb, ktoré sú spoplatňované práve tým poplatkom buď do Recyklačného fondu, alebo do oprávnených organizácií, ktoré likvidujú odpad. Nikto nespochybňuje pozitívnu úlohu Recyklačného fondu, mne vadí – a skutočne som to viackrát povedala –, že neexistuje účinná kontrola nakladania s týmito prostriedkami. A zaujímala by ma ešte jedna vec, pán minister, či je pravda, že momentálne z Recyklačného fondu neplynú prostriedky pre obce, ktoré sú zodpovedné za zvoz a separáciu komunálneho odpadu. Ďakujem.
Cmorej, Peter, poslanec NR SR (2020-11-26):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-05-16):
Pán poslanec Pčolinský.
Grendel, Gábor, podpredseda NR SR (2022-02-11):
S faktickou poznámkou ešte pán poslanec Svrček.
Laurenčík, Milan, poslanec NR SR (2011-03-29):
Sám často opakujete slová, to, čo sa nedá nikde v demokracii akceptovať, je klamstvo, podvod na občanoch a spôsoby, ktoré do demokratických štandardov nepatria. Ďakujem.
Přidal, Alojz, poslanec NR SR (2015-02-06):
Mne sa veľmi páčila rozprava (zasmiatie sa v sále), aj to, ako sa opozícia dohodla. Som rád, že aj pán poslanec Bublavý ako v podstate vyjadril podporu k týmto návrhom. Pán poslanec Viskupič hovoril, že jemu sa najviac páči návrh pani Kiššovej a Galka. Mne sa veľmi páčil návrh poslanca Chrena, ale dobrý je aj návrh pána Beblavého. Rozhodujúce je, ktorý návrh sa bude páčiť pánom poslancom zo SMER-u, a verím, že si vyberú aspoň jeden, postúpia do druhého čítania, pretože naozaj ide o ľudí. A predkladatelia sa potom dohodnú na nejakom spoločnom riešení. Takže by som chcel povedať aj za KDH, my vecne tento návrh podporujeme, líši sa to len technickým riešením. Takže toľko, pán podpredseda Národnej rady, ja som skončil.
Zmajkovičová, Renáta, podpredsedníčka NR SR (2012-06-26):
S faktickou poznámkou jeden poslanec. Uzatváram možnosť faktických poznámok. Pán poslanec Mikloško, nech sa páči.
Laššáková, Jana, podpredsedníčka NR SR (2015-09-30):
Pán poslanec Simon, nech sa páči.
V. Veteška, podpredseda NR SR: (2005-05-26):
Takže, pán poslanec Miklušičák. J. Miklušičák, poslanec: Ďakujem za slovo, pán podpredseda. Pán poslanec Banáš, nemal som doteraz dôvod neveriť vášmu tvrdeniu, že podpis na inkriminovanom dokumente nie je váš. Žiaľ, konštatujem, že pre mňa vaše dnešné vystúpenie napĺňa predstavu o správaní sa typického eštebáka. Ďakujem.
Číž, Miroslav, podpredseda NR SR (2014-12-12):
Ďakujem. Teraz má slovo pán poslanec Blaha.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 132, za 126, proti 1, nehlasovali 5. Konštatujem, že sme tento návrh schválili. Opäť prosím poslanca Erika Tomáša, aby uviedol hlasovanie o bode 15 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení, tlač 1455. (Hlasovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1455.)
Laššáková, Jana, podpredsedníčka NR SR (2013-12-05):
Pán poslanec Novotný, nech sa páči.
Glváč, Martin, podpredseda NR SR (2016-05-18):
Ďakujem veľmi pekne. Vyhlasujem týmto rozpravu za skončenú. Chce k rozprave zaujať stanovisko navrhovateľ? Nech sa páči.
M. Smolková, poslankyňa: (2008-07-01):
Návrh zákona má umožniť mestským častiam mesta Košice samostatne sa uchádzať na základe žiadostí o finančné prostriedky z fondov Európskej únie na realizáciu projektov podľa jednotlivých operačných programov. Rovnakú úpravu obsahuje tiež zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov. Ďalšou upravovanou problematikou je ustanovenie maximálneho počtu námestníkov primátora mesta Košice. Doteraz platná právna úprava neobmedzuje ich počet. V navrhovanom zákone sa ustanovuje, aby primátora mohli zastupovať najviac dvaja námestníci. Obdobná úprava sa uplatňuje podľa zákona Slovenskej národnej rady č. 369/1990 Zb. o obecnom zriadení v znení neskorších predpisov i v ostatných mestách. Navrhovaná zmena môže pozitívne ovplyvniť výdavky rozpočtu mesta z dôvodu zníženia počtu námestníkov primátora. Navrhovaná zákonná úprava nezakladá zvýšené nároky na štátny rozpočet ani na rozpočet mesta, práve naopak, môže ich znížiť. Vážený pán predsedajúci, skončila som.
Remišová, Veronika, poslankyňa NR SR (2024-09-11):
Ďakujem. Ja som sa chcela poďakovať informatikom a technickej podpore z Národnej rady, že vylepšili zásadným spôsobom hlasovacie zariadenia podľa pripomienok, ktoré sme dávali pred letom. Takže celému tímu informatikov ďakujem veľmi pekne. Ďakujem! (Potlesk.)
Hrnčiar, Andrej, doterajší podpredseda NR SR (2020-03-20):
Pani poslankyňa Anna Remiášová.
Dostál, Ondrej, poslanec NR SR (2020-06-04):
Pán poslanec Kmec, ja by som chcel oceniť, že nový SMER má kontinuitu, čo sa týka postoja k voľbe generálneho prokurátora, so starým SMER-om, videli sme tu vystúpenie vášho predrečníka, vaše, nevravím, že to bolo na nerozoznanie, lebo teda tá miera demagógie pána Tomáša sa ťažko dosahuje, ale, ale teda idete, idete v jednej línii a hudiete si svoje, aj keď akože sme vám ixkrát už povedali, že veci sa majú trošku inak. Ale to, čo, však máte právo na svoj názor, ale to, čo mi strašne píli uši, a teda čomu nedokážem porozumieť, je a vy to hovoríte opakovane, že my ideme politizovať prokuratúru. Toto nám hovoríte po rokoch bačovania Trnku a Čižnára, s ktorými ste boli jedna ruka, s ktorými, s Trnkom sa dohadoval váš minister financií, ako by, bude, bude Generálna prokuratúra postupovať v kauze týkajúcej sa Lemikonu, aby, aby z toho vyšlo ministerstvo financií, resp. aby z toho vyšiel Počiatek dobre. Bavili sa na tom, ako, ako Slota urobil kšeft, o ktorom ani, ani Fico nevedel. Trnka vydieral podľa, podľa nahrávky s Kočnerom šéfa Penty. Trnka sa správal ako poskok Mariána Kočnera. A vy ste istého Trnku navrhovali a aj volili v tajnej voľbe, vaši poslanci, za generálneho prokurátora. Potom ste tam mali Jaromíra Čižnára, ktorý tiež sa nepretrhol vo odhaľovaní smeráckych káuz. A vy teraz budete hovoriť o nejakej politizácii prokuratúry?! Tak aspoň vážte tie argumenty, prosím.
Mičovský, Ján, poslanec NR SR (2015-09-24):
Ďakujem za slovo, ďakujem aj za pripomienky. Alfou a omegou toho, čo som chcel povedať, je to, že by som vedel úprimne porozumieť všetkým krokom – aj tým kritizovaným – premiéra tejto krajiny, keby to bola investícia, ktorá by pomohla riešiť kritickú situáciu množstva rodín na východnom Slovensku, ktorú si zrejme mnoho poslancov v tejto sieni zákonnosti neuvedomuje. Že aj tie prehrešky, ktoré tu sú vytýkané, by som ja bol ochotný považovať za primerané veľkosti významu toho, že množstvo ľudí z Vranova, z Trebišova, z Medzilaboriec, zo Stropkova by mohli spádove dochádzať so svojou ešte stále nestratenou schopnosťou vedieť ovládať sústruhy a zariadenia a stroje a prístroje zo strojárskej výroby do Košíc, do ich okolia alebo niekde proste do lokality, ktorá by bola primeraná. A že je to otázka len toho jednania, na ktoré som zvedavý, že ak ideme zaplatiť 400 miliónov štátnej pomoci, úžasnú čiastku, ktorá nemá údajne ešte ani približne nejakého konkurenta v doterajších investičných pomociach, tak že koľko by bolo treba ešte priplatiť, aby sme dokázali v tých neľahkých jednaniach Jaguar presvedčiť, aby prišiel na to východné Slovensko, kde sú podobné podmienky. To ma zaujíma úprimne a mrzí, že už je to len otázka, ktorá je zrejme otázkou len pre túto chvíľu, ale už nie pre tých chudobných ľudí na východnom Slovensku. Ďakujem.
Dostál, Ondrej, poslanec NR SR (2019-10-22):
Kolegovia, dovoľte, aby som konštatoval ako spravodajca, že návrh z formálnoprávnej stránky spĺňa náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh zákona v druhom čítaní v gestorskom výbore do 32 dní od prerokovania návrhu zákona v Národnej rade v prvom čítaní. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
Paška, Pavol, predseda NR SR (2014-06-11):
Dobre, čiže na nasledujúcu schôdzu.
Šudík, Tomáš, poslanec NR SR (2020-04-28):
Ďakujem za slovo. Pán kolega, hovorili ste mi priamo z duše. Mnohí ľudí, či už na východe, alebo na Orave, či juhu, si myslia, že Slovensko je len Bratislava. Ale určite to tak nie je. Prioritou pre vlády by preto okrem zneškodnenia prírodných záťaží mohla byť aj konečne dostavba diaľnic či rýchlostných ciest a obchvatov v mestách, kde sú cesty. Pretože tam, kde je cesta, tam je práca. Ale tam, kde je práca, sú životaschopné rodiny. A keď už nútime týchto ľudí k nejakej migrácii za prácou do väčších miest, tak si myslím, že by sme im mali aspoň umožniť pohodlnú a bezpečnú prepravu a dopravu. Taktiež sa treba pozrieť aj na súčasné kritériá, ako vznikajú najmenej rozvinuté regióny. Napríklad náš okres Humenné nie je ani zďaleka bohatším od okresu Michalovce. No Michalovce patria k najmenej rozvinutým regiónom. Humenné – asi z politického hľadiska – nikdy nepatrilo. A tým okres Humenné naozaj trpí, pretože nemáme rovnaké podmienky, ako majú iné mestá, ako je napr. mesto Snina, Medzilaborce. A to treba určite zmeniť. Musíme si byť rovní v týchto podmienkach. Ďakujem krásne. (Potlesk.)
Šípošová, Janka, poslankyňa NR SR (2015-04-22):
Ďakujem pekne za slovo. Pán podpredseda Číž, ja som pochopila z vášho tohto dnešného, ale aj z včerajších vystúpení, že vás strašne rozčuľujú spôsoby kolegov poslancov. Musím povedať, že aj mňa, veď to viete, už som to aj hovorila. Nepáčia sa mi ani také výrazy, ako tuším, že mrdník a tliachate a tak, ale chcem vám povedať, že minulý týždeň som zhodou okolností bola na grémiu, kde sa o tomto rozprávalo, bol pán predseda tam prítomný a hľadali sa spôsoby na to, že ako to zastaviť, ako zabrzdiť poslancov, aby takto nevystupovali. A hneď hodinu na to som sa prihlásila do rozpravy a pani predsedajúca, pani podpredsedníčka Laššáková mi musela vrátiť čas, lebo na mňa vykrikovali poslanci. A mne je to jedno, že ktorí, ale boli to naozaj vládni poslanci. No a tak som rozmýšľala nad tým, že či tu rozumieme tomu, na čo je parlament a čo je jeho hlavnou funkciou. Ja si nemyslím, že hlavnou funkciou sú rétorické cvičenia. Akože fajn, keď sa to dá a má sa to dať, má sa to hovoriť zrozumiteľne a presvedčivo, ale hlavne sa má hovoriť o veci. A aby som sa teda neodvolávala len, aby ste nepovedali, že nejako útočím na jednu stranu a na druhú nie, a toto ani nie je útok, len také konštatovanie. Ja som vystúpila s nejakou faktickou poznámkou a pán poslanec Muránsky ma pochválil vlastne za tú faktickú a takým spôsobom, že ako ešte ani rok nie je v parlamente a ako dobre rozpráva. Že ten parlament, že život sa neodohráva v parlamente a parlament má riešiť otázky života. Ja si myslím, už nemám veľa času, ale pre tú konkrétnu situáciu hľadať spôsob vyriešenia by možno bolo aj naozaj zvoliť predsedu NKÚ, nechať NKÚ slobodne kontrolovať a odstrániť jednu príčinu podozrení. Ďakujem.
M. Sabolová, poslankyňa: (2002-04-11):
J. Migaš, predseda NR SR: Buďte žičliví voči pani poslankyni. Pani poslankyňa má teraz slovo.
Matovič, Igor, poslanec NR SR (2018-03-26):
Neskáčte mi do reči! (Reakcia z pléna.)
Paška, Pavol, predseda NR SR (2014-04-03):
Pán poslanec Zajac.
P. Hrušovský, predseda NR SR: (2002-11-06):
(Hlasovanie.) Prítomných je 124 poslancov, za návrh 97, proti 16, zdržalo sa 10, nehlasoval 1. Návrh sme schválili. Budeme pokračovať v hlasovaní o prerokovanom vládnom návrhu zákona, ktorým sa mení a dopĺňa zákon č.195/1998 Z. z. o sociálnej pomoci v znení neskorších predpisov a zákon č. 125/1998 Z. z. o životnom minime a o stanovení súm na účely štátnych sociálnych dávok v znení zákona č. 439/2000 Z. z. Prosím teraz pani poslankyňu, aby uviedla návrhy na uznesenie.
Drucker, Tomáš, minister zdravotníctva SR (2016-04-28):
Ďakujem pekne. Otázka, že či treba pokračovať, lebo sme to v zásade v tej prvej časti povedali, ak, ak je skôr priestor na nejakú doplňujúcu otázku.
Podmanický, Ján, poslanec NR SR (2022-04-29):
Som sa prihlasoval medzi poslednými a idem prvý. Platí staré biblické. Poslední budú prvými. Takže ďakujem pekne, pán podpredseda. Ja som v predchádzajúcej faktickej poznámke nestihol dokončiť tie dôvody väzobného stíhania. Sú tri. Jeden je možnosť ovplyvňovania svedkov, druhý dôvod je zabránenie úteku a tretí dôvod... (Reakcia z pléna.) Pán poslanec Baránik, ste veľmi zlatý, že mi pripomínate vec, ktorú ja tiež často pripomínam. Ja reagujem na predrečníka, na pána poslanca Vážneho, však o ničom inom celý čas nerozprávame, ale už keď ste ma teda vyrušili, tak chcem povedať, že ešte som vás v tomto parlamente nikdy nevidel sa usmievať a teraz priam žiarite radosťou z toho, čo sa deje Robertovi Ficovi, tak som rád, že sme vám konečne pripravili nejaké pekné popoludnie. No a teraz sa chcem vrátiť k tej faktickej poznámke, z ktorej ma vyrušil pán poslanec Baránik, preto poprosím, poprosím o vrátenie času, pán podpredseda.
F. Devínsky, poslanec: (2005-03-15):
Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona o rokovacom poriadku, ako aj náležitosti určené v legislatívnych pravidlách. To značí, že návrh zákona obsahuje paragrafové znenie a dôvodovú správu. Ďalej konštatujem, že všeobecná časť dôvodovej správy obsahuje vyjadrenie súladu návrhu s Ústavou Slovenskej republiky v súvislosti s inými zákonmi a medzinárodnými zmluvami, zhodnotenie súčasného stavu dôvodov potreby novej právnej úpravy hospodárskeho a finančného dopadu a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení a návrh zákona obsahuje doložku zlučiteľnosti s právom Európskej únie, ktorá spĺňa predpísané náležitosti. Avšak musím konštatovať, že zo znenia návrhu nie je zrejmé, čo sa ním mám dosiahnuť. Odôvodnenie návrhu totiž smeruje k odstráneniu diskriminácie pobočiek zahraničných vysokých škôl, ale vlastný návrh smeruje k zrušeniu postihovania nevysokoškolských inštitúcií, ktoré poskytujú vysokoškolské vzdelanie v rozpore so zákonom č. 131/2002 Z. z. Pokladám to za technickú chybu, a preto s ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. a) rokovacieho poriadku na tom, že po rozprave odporučí uvedený návrh zákona vrátiť jeho navrhovateľovi na dopracovanie. Vážený pán predsedajúci, ďakujem, skončil som, otvorte, prosím, rozpravu.
Šimečka, Michal, podpredseda NR SR (2024-05-21):
Ďakujem veľmi pekne. Ďalším je pán poslanec Pročko, nech sa páči.
Kočiš, Eduard, poslanec NR SR (2021-11-24):
Ďakujem pekne za slovo, pán predsedajúci. Pán kolega, ja len sa chcem spýtať, všetko, čo ste rozprával, fajn, rozumiem tomu, som v tejto problematike viac ako doma, len dôležité je si uvedomiť, aký je obsah a rozsah poskytovania sociálnej služby v zariadení, ktoré je štátne, a obsah a rozsah sociálnej služby v zariadení, ktoré je neštátne, buď je nejakou NO-čkou, alebo je občianskym združením a bolo založené na základe podnetu buď samotných rodičov, alebo nejakých priateľov, alebo sympatizantov, alebo podporovateľov danej sociálnej služby. Čiže v tomto je veľký rozdiel. Ja viem, chápem a úplne som s tým stotožnený, že každý jeden klient daného sociálneho zariadenia, potencionálny klient, chce ísť určite do lepšieho, nie do priemerného alebo do horšieho. To je úplne jasné a je to naozaj holý fakt. Len treba si uvedomiť, že tieto – v úvodzovkách – súkromné alebo neštátne domovy sociálnych služieb, alebo denné stacionáre majú častokrát a veľakrát obmedzenú kapacitu na určitý počet osôb, či už je to určené metrážou daného zariadenia, alebo počtu pracovníkov, ktorý umelo navýšiť nevieme. Nevieme nafúknuť budovu, neviem do budovy nafúknuť viacej pracovníkov, pretože nás jednoducho metre štvorcové, ktoré sú teraz určené v zákone, nepustia. Čiže ja úplne tomu chápem, úplne sa stotožňujem s vašimi myšlienkami, ale trebalo by sa zamyslieť nad tým, prečo štátne zariadenie, ktoré je, nie je obmedzené ani kapacitou ľudských zdrojov, ani kapacitou priestorov nedokáže poskytnúť aspoň adekvátnu, porovnateľnú službu ako zariadenie, ktoré je neštátne. Čiže všetko je to najmä o ľuďoch. A tá vaša poznámka o tom, že niektorí starostovia sa nesprávajú zodpovedne voči svojim občanom a neplatia za nich dané, dané príspevky týmto zariadeniam, áno, s tým súhlasím, len by sa možno trebalo zaoberať, či tá výška je dostatočná, alebo by sme ju nevedeli znížiť, navýšiť podľa počtu a veľkosti obce. Ďakujem pekne.
P. Paška, predseda NR SR: (2007-09-19):
A teraz pán poslanec Pataky ako určený spravodajca z výboru pre zdravotníctvo nás bude informovať o výsledku rokovania vo výboroch o tomto návrhu zákona a odôvodní návrh a stanovisko gestorského výboru. Nech sa páči.
Glváč, Martin, podpredseda NR SR (2019-02-06):
Pán poslanec Hrnko, poprosím vás.
V. Veteška, podpredseda NR SR: (2006-08-03):
Teraz s faktickými poznámkami na vystúpenie pána podpredsedu Národnej rady Horta sa prihlásil pán poslanec Cabaj, Zala a posledný pán Halecký. Končím možnosť podania ďalších prihlášok. Dajte mikrofón, zapnite mikrofón pánovi Cabajovi. Nech sa páči.
Kollár, Boris, predseda NR SR (2022-05-03):
Prepáčte, pán kolega, na chvíľočku vás preruším. Kolegovia, je mi veľmi ľúto, že my sme to museli počúvať, tie vaše verkle vkuse dokola, posledný vystupujúci je pán Benčík. Vy všetci odchádzate, vyrušujete a nakoniec si bude to rozprávať sám pre seba v prázdnej sále. Je to veľmi smutné. (Reakcie z pléna.) Je to veľmi smutné. (Reakcie z pléna.) Nebojte sa. Vystúpi ešte pán Benčík a tým končíme schôdzu a spravodajca oznámi termín hlasovania zajtra o sedemnástej a končíme a začíname zajtra ráno o deviatej. To znamená, že teraz má slovo pán Benčík, vráťte mu čas, prosím pekne. Nech sa páči, pán poslanec, máte slovo.
Vašečka, Richard, poslanec NR SR (2012-05-11):
Ďakujem za slovo. Pani podpredsedníčka, páni ministri, kolegovia, kolegyne, zaujímavé, predrečníci hovorili o deťoch, ja by som začal s mojím synom najstarším, ktorý má štrnásť rokov. A prečo ho spomínam? On sa narodil v roku 1998, a to je rok, kedy sa začala stavať a realizovať prieskumná štôlňa pri tuneli Višňové – Dubná Skala. Ja som tak postupne, ako syn rástol a ako postupovali roky, dúfal, že keď dostane vodičský preukaz, tak bude môcť ísť tým tunelom. No dnes už viem, že nie, že už bude vodič a ešte stále ním nebude môcť ísť. Ja by som teraz chcel ako zástupca žilinského regiónu poprosiť a požiadať vládu, je tu pán minister dopravy, som veľmi rád, aby naozaj už neboli ďalšie prieťahy v realizácii súťaží a realizácii projektu a stavby tohto úseku diaľnice, takisto ako ďalších nadväzujúcich, pretože je to veľmi potrebné. Rozprával som sa aj so zástupcami regiónu, ktorí tu sedia, určite ma budú v tejto veci podporovať aj páni poslanci, ktorí sú zároveň primátormi Martina, Žiliny alebo pán Blanár, ktorý je predsedom Žilinského samosprávneho kraja. Je to veľmi dôležitá vec. Minule som sa vracal z východu po tom nešťastnom úseku Ružomberok – Žilina a bola presmerovaná doprava, stál tam vrtuľník na ceste, strašne veľa rôznych záchranných vozidiel. Vyhasli tam tri životy. Nie je to len otázka nejakých financií, projektov, ale naozaj ľudských životov. Takže chcem týmto apelovať, aby aj tie peniaze, ktoré tam už boli vložené, to úsilie, tých štrnásť rokov, aby nevyšlo nazmar, aby znova nezačala nejaká koncepcia, ktorá to bude odkladať. Nežiadam viac peňazí, žiadam vás len, aby ste naozaj v tejto veci posunuli sa ďalej v nadväznosti na to, čo vykonalo ministerstvo dopravy v poslednom období. Len tak krátko. Ďakujem veľmi pekne.
Hraško, Igor, poslanec NR SR (2013-06-27):
Ďakujem, pán predseda, dovoľte, aby som predniesol spravodajskú správu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov, tlač 548, v prvom čítaní. Vážené panie poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov, tlač 548. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí predmetný poslanecký návrh zákona prerokovať v druhom čítaní. Zároveň navrhujem, by poslanecký návrh zákona prerokovali výbory: – Ústavnoprávny výbor Národnej rady Slovenskej republiky a – Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 28. augusta 2013 a v gestorskom výbore do 30. augusta 2013 od prerokovania návrhu zákona v Národnej rade Slovenskej republiky v prvom čítaní. Pán predseda, skončil som, otvorte, prosím, rozpravu.
P. Hrušovský, podpredseda NR SR: (2002-02-12):
Prosil by som teraz pána spoločného spravodajcu, aby uvádzal jednotlivé hlasovania, tak ako sú uvedené v návrhu pána prezidenta, a aby uvádzal hlasovania tak, ako to odporúča gestorský, ústavnoprávny výbor. Nech sa páči, pán poslanec Kresák.
Suja, Miroslav, poslanec NR SR (2021-05-03):
Ďakujem za slovo, pán predsedajúci. Pán minister Naď, ja si myslím alebo čakal som od vás taký profesionálnejšie trošku vystúpenie, že čo chcete s tou armádou urobiť, aké chcete dosiahnuť výsledky, kde sú najväčšie rezervy alebo kde sme v tom najhorší, na akú úroveň sa potrebujeme dostať. To, že tu je kopec zlých vecí, s tým ja s vami úplne súhlasím. S tým, že armáda je v dezolátnom stave, s tým ja absolútne súhlasím. S tým, že tam sa nerobili veci kóšer alebo dá sa povedať, že sa tam kradlo, aj s tým s vami súhlasím. S vami súhlasím aj v tom, že armáda potrebuje pomoc. Áno, potrebuje. Je na vás, na vláde a na ekonómoch či to majú byť 2 % alebo 1,5 % či to dokážeme, alebo nedokážem utiahnuť. Na tom ja nechcem teraz špekulovať. Vadí mi jedna veci. Kolegyňa predo mnou hovorila, že vy ste sa vyjadril tak prozápadne, že sme tak naladení. Ale ja si myslím, že prozápadne naladení neznamená, že budeme vystupovať aj proti iným nejak agresívne. Ja si myslím alebo chcel som od vás počuť, že budeme rešpektovať každého, kto nás neohrozuje. Každého. A ja si myslím, že len počuť, sa mi zdá Kazda to hovoril, ak nie sa ospravedlňujem, že je tu reálna hrozba, že na nás ide Rusko zaútočiť. No aká je tu reálna hrozba? Sám ste povedal, že nie je. To znamená, že takéto vyjadrenia musíte vy ako minister obrany jednoznačne dementovať, lebo to nevrhá dobré svetlo do zahraničia a aj na štáty, s ktorými väčšina Slovákov chce dobre spolu vychádzať. Myslím teraz konkrétne Ruskú federáciu. Hovorili ste, že korupcia už teraz nie je. Pán minister, prepáčte, ale ani za SMER-u nebola, ani za Dzurindu nebola a boli tam tie platinové sitká. To sa zistilo až potom. Takže po referende, keď sa vymení táto vláda, potom keď zistí nová vláda, že nebola, potom môžme hovoriť, že za vašej vlády nebola korupcia. Ale nechcete hádam povedať, že vy sám poviete, že, áno, je tu korupcia. Keby nebola, tak prečo ste potom zobrali Pčolinského? A ja si myslím, že bola chyba ho zobrať. Lebo toto sa nerobí. Ďalšia hanba medzinárodná. Ja len hovorím o vláde ako o celku. Vy ste hovoril za vládu programové... (Prerušenie vystúpenia časomerom.)
Bugár, Béla, podpredseda NR SR (2018-05-24):
Páni poslanci, prosím o väčší kľud.
Figeľ, Ján, podpredseda NR SR (2013-06-28):
Vyhlasujem týmto všeobecnú rozpravu za skončenú. Chcete, pán? Nie. Spravodajca? Nepredpokladám. Takže prerušujem rokovanie o tomto bode programu. Pristúpime teraz k prvému čítaniu o návrhu poslancov Národnej rady Slovenskej republiky Ivana Štefanca a Pavla Freša na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Návrh zákona má tlač 563, návrh na jeho pridelenie na prerokovanie vo výboroch je v rozhodnutí č. 540. Dávam teraz slovo poslancovi, pánovi Ivanovi Štefancovi, aby návrh zákona uviedol. Ivan, ideš.
Faič, Vladimír, poslanec NR SR (2011-03-23):
Pán kolega... (Prerušenie vystúpenia predsedajúcim.)
Hrušovský, Pavol, poslanec NR SR (2013-05-21):
Pán kolega, toto tu ešte nebolo, naozaj. To, čo ste si dovolili, to je zneváženie tohto parlamentu a zneuctenie tohto posvätného miesta, ktoré je najvyšším ústavodarným a zákonodarným orgánom. V tomto parlamente verejne nikto ešte drogu nepoužil tak, ako ste to urobili vy. Ja na rozdiel od vás si myslím, že títo ľudia do basy ísť majú. Príliš sa zahrávate s rizikami, ktoré táto pliaga spôsobuje nielen v prostredí dospievajúcej generácie, ale stáva sa hrozbou pre celú spoločnosť. Nehazardujme, ja nechcem moralizovať, ale zase istú hranicu aj tváre spoločnosti, ktorú nemôžeme posúvať za hranicu ľudskosti a ľudskej dôstojnosti, mať musíme.
Blaha, Ľuboš, podpredseda NR SR (2024-04-23):
Pán poslanec Dávid Dej.
Ďuriš Nicholsonová, Lucia, podpredsedníčka NR SR (2017-02-02):
Nech sa páči, pán poslanec Dostál.
Grendel, Gábor, podpredseda NR SR (2022-02-02):
Štyri faktické poznámky na vystúpenie pána poslanca Šudíka. Pán poslanec Pročko sa chce prihlásiť tiež, takže 5, končím možnosť prihlásiť sa. A pán poslanec Osuský ešte, takže 6 faktických poznámok. Teraz končím možnosť prihlásiť sa s faktickými poznámkami. Nech sa páči ako prvý, pán poslanec Habánik.
Čaplovič, Dušan, poslanec NR SR (2011-09-08):
Ďakujem veľmi pekne. Tieto jednotlivé zákony, ktoré prichádzajú z dielne ministerstva zdravotníctva, treba chápať komplexne. Oni sa ako v mozaike navzájom dopĺňajú a majú vždy jedného menovateľa, o ktorom hovoril môj predrečník. Pani poslankyňa, vy ste položili otázku, prečo Slovenská republika má byť týmto pokusným králikom v tejto oblasti. No, ja vám na to jednoducho odpoviem. Pretože v Českej republike, v Poľskej republike a v Maďarskej republike nemá Penta také postavenie ako v našom zdravotníctve. A je v podnikaní osoba nežiaduca. Ďakujem.
Laššáková, Jana, podpredsedníčka NR SR (2014-02-11):
Vyhlasujem všeobecnú rozpravu za skončenú. Pani navrhovateľka, áno, nech sa páči, máte slovo.
Bugár, Béla, podpredseda NR SR (2018-05-15):
Prezentujme sa a hlasujme o návrhu prerokovať návrh zákona vo výboroch a takisto aj určiť lehoty potrebné výborom na jeho prerokovanie. (Hlasovanie.) Prítomných 141 poslancov, za 139, 2 sa zdržali. Konštatujem, že návrh sme schválili. Prosím vás, pán poslanec, aby ste uviedli hlasovanie v druhom čítaní o vládnom návrhu zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty (tlač 839). (Hlasovanie o vládnom návrh zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov v znení zákona č. 38/2014 Z. z. a ktorým sa menia a dopĺňajú niektoré zákony , tlač 839.)
Laššáková, Jana, podpredsedníčka NR SR (2014-09-11):
Prezentujme sa a hlasujeme. (Hlasovanie.) Prítomných 82 poslancov, za návrh hlasovalo 82 poslancov. Konštatujem, že sme schválili vládny návrh novely zákona č. 592/2006 Z. z. o poskytovaní vianočného príspevku. Odhlasovali sme všetky prerokované návrhy zákonov. Vyhlasujem krátku prestávku do 11.15 hod. a budeme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon 548 o Justičnej akadémii. (Prestávka.) (Po prestávke.)
Mikulec, Roman, minister vnútra SR (2022-09-23):
Ďakujem pekne opäť, pán predseda. Vážený pán predseda, vážené dámy poslankyne, vážení páni poslanci, primárnym cieľom predloženého návrhu zákona je reakcia na odporúčania schengenskej hodnotiacej komisie, ktoré vyplynuli z hodnotenia Slovenskej republiky v roku 2019. Návrh zákona prináša viaceré zmeny v oblasti návratov štátnych príslušníkov tretích krajín z územia Slovenskej republiky a v tejto súvislosti sa upravujú niektoré ustanovenia o administratívnom vyhostení a zaistení. Nanovo sa ustanovuje začiatok plynutia lehoty zákazu vstupu a rozširuje sa definícia nežiadúcej osoby, ako aj administratívneho vyhostenia, kedy bude musieť štátny príslušník tretej krajiny opustiť nielen územie Slovenska, ale aj územie všetkých členských štátov. Na základe poznatkov aplikačnej praxe sa ustanovuje, že rovnako ako vstúpiť na územie Slovenska, aj vycestovať z nášho územia bude možné iba s platným cestovným dokladom. Ak štátny príslušník tretej krajiny nemá platný cestovný doklad, policajný útvar mu vycestovanie z územia Slovenska zamietne. Tento postup sa, samozrejme, nebude uplatňovať na tých, ktorí budú z nášho územia administratívne vyhostení alebo sa rozhodnú pre dobrovoľný návrat do tretej krajiny. Na úseku pobytov návrh zákona vychádza v ústrety podnikateľom, ktorí v čase podania žiadosti o obnovenia povolenia na prechodný pobyt nemajú z akýchkoľvek dôvodov uhradené svoje pohľadávky. Na ich úhradu budú mať ešte desať dní od podania žiadosti. V súlade so žiaducim etablovaním odídencov do našej spoločnosti im novela zákona umožní podať žiadosť o iný druh pobytu na policajnom útvare na území Slovenska. V praxi to znamená, že odídenci, ktorí sa už čiastočne začlenili do našej spoločnosti a našli si napríklad zamestnanie alebo študujú, budú môcť požiadať o zodpovedajúci druh pobytu a nebudú odkázaní na dočasný štatút odídenca. Určením konkrétneho dátumu sa obmedzujú niektoré prechodné ustanovenia prijaté v súvislosti s krízovou situáciou spôsobenom ochorením COVID-19. Tieto bude možné uplatniť najneskôr do 31. januára 2023. V nadväznosti na predložený návrh zákona sa novelizujú aj zákon o správnych poplatkoch, kde sa v premieta úprava správneho poplatku za vydanie dokladu o pobyte v súvislosti s jeho doručovaním na adresu cudzinca a zákon o službách zamestnanosti, ktorý sa zosúlaďuje so zákonom o pobyte cudzincov. Vážený pán predseda, vážené dámy poslankyne, vážení páni poslanci, záverom si vás dovoľujem požiadať o podporu predloženého návrhu zákona. Ďakujem pekne.
Laššáková, Jana, podpredsedníčka NR SR (2013-09-19):
Takže hodina otázok a odpovedí má ešte 18 sekúnd, ale všetky otázky, ktoré položili poslanci predsedovi vlády a členom vlády, sme dneska aj položili, aj zodpovedali. Končím tento bod programu a budeme pokračovať ďalej v rokovaní Národnej rady a vyhlasujem krátku prestávku do 15.30 hod. Poprosím vás potom, páni poslanci, aby o 15.30 hod. ste tu všetci boli. Ďakujem pekne. (Prestávka.) (Po prestávke.)
Gažovičová, Tina, poslankyňa NR SR (2024-06-27):
Ďakujem za slovo. Ja by som chcela doplniť to, čo spomínala kolegyňa Jurík o tom, že naozaj sú z toho v zahraničí problémy, pretože naozaj pre... z pohľadu administratívy akejkoľvek inej krajiny, a to aj našich najbližších krajín v rámci Európskej únie, to prechyľovanie znamená, akoby to bolo iné meno. A ja som si to tiež zažila aj v detstve, keď som s rodičmi žila v Rakúsku a taktiež polovica rodiny bola -ová, teda moja mama a ja, polovica bez a pamätám si, keď potom po rokoch som sa stretla s mojou učiteľkou zo základnej školy a sa ma teda pýtala, že aká je to tá tradícia zo Slovenska, prečo ženy majú trošku iné priezvisko. A keď som jej teda vysvetľovala, že viete, ono to vlastne v slovenčine znamená doslova keď si to vezmeme gramaticky, že tá žena tomu mužovi patrí, lebo keď si zoberieme súčasné meno, tak Gažovičová vlastne znamená akoby, že patrí Gažovičovi, tak tiež z toho boli tak pomerne prekvapené. A to isté sa mi môže stať aj dneska, ja napríklad tiež mám dvoch synov, ktorí majú priezvisko Gažovič obidvaja a viem, že keď s nimi zrovna napríklad teraz v lete pôjdem do zahraničia a budem tam iba ja z rodičov a nie manžel, tak pokojne sa nám môže stať, že niekde v nemocnici alebo tak sa budú nad tým čudovať, že prečo sa volám inak. A, samozrejme, že si môžme povedať, že nech v zahraničí nejakú našu osobitosť, to je úplne v poriadku, môžme na tom trvať, len tiež súhlasím s tým, že by to mala byť slobodná voľba tej danej ženy, prípadne tej danej rodiny a nie niečo, čím vlastne štát tak trošku núti tú ženu, že keď to nechce, tak ako tu už bolo spomínané, tak teda si má uviesť inú národnosť. Tak myslím, že toto by nemal byť zámer vlastne, aby si ženy násilne uvádzali inú národnosť, pokiaľ teda nechcú mať prechylené... (Prerušenie vystúpenia časomerom.)
Kočiš, Eduard, poslanec NR SR (2022-12-05):
Ďakujem za slovo, pán predsedajúci. Ak držiteľ krátkej alebo dlhej guľovej zbrane musí mať test, klinický test psychickej spôsobilosti, ak vodič kamiónu, mestskej hromadnej dopravy, autobusu, pilot lietadla, dokonca niektorí špecializovaní učitelia, či už na základnej, strednej alebo vysokej škole, musia prejsť týmto testom, tak nevidím najmenší dôvod, prečo by testom psychickej spôsobilosti u riadne zaregistrovaného a evidovaného klinického psychológa nemohol prejsť člen vlády, to znamená premiér, vicepremiéri, jednotliví ministri, poprípade aj štátni tajomníci. Nie je na tom nič zlé, nie je to žiadna degradácia alebo dehonestácia osobnosti jednotlivého kandidáta, práve naopak. Je to ochrana občanov Slovenskej republiky pred jedným takým zvláštnym úkazom, ktorý sme mohli pozorovať po voľbách v roku 2020. V tomto období sa nejakým nedopatrením alebo možno takým ľudovým názvom, že veď bude sranda, keď ten hlas tomu nešťastnému Matovičovi dáme, sa stalo niečo, s čím nepočítali ani takí najväčší optimisti alebo takí najväčší zabávači na území Slovenskej republiky. Jednoducho tento psychicky narušený jedinec získal 25 % v riadnych regulérnych voľbách. Možno si poviete, nie je tam na tom nič zlé. Ale práveže naopak, je to strašné. Pretože tento človek, ktorý nebol vôbec pripravený na to, aby sa niekedy vôbec stal vládnym poslancom, zrazu sa mu život obrátil o 180 stupňov. A z krikľúňa z opozičných lavíc, ktorý tuná na svojich kolegov sypal striekačky, vyhrážal sa im, že ich zbije a podobné hlúposti, sa zrazu stal premiér. A jednoducho toto je problém, ktorý musíme riešiť, a toto riešenie obsahuje naša zmena ústavy, náš zmenený ústavný zákon.
P. Hrušovský, podpredseda NR SR: (2002-04-11):
A. M. Húska, poslanec: Ja síce chápem, že je 22. hodina a 43. minúta a že máte určité koncentračné zábrany, ale...
B. Bugár, podpredseda NR SR: (2002-12-12):
(Hlasovanie.) Prítomných je 137 poslancov, za návrh 135, nehlasoval 1. Konštatujem, že sme navrhované uznesenie schválili. Ďalej budeme hlasovať o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Spolkovej republiky Nemecko o medzinárodnej cestnej osobnej a nákladnej doprave, tlač 79. Nech sa páči.
Pollák, Peter, poslanec NR SR (2015-10-01):
Ďakujem za slovo. Ja som presvedčený o tom, že kultúra národnostných menšín na Slovensku obohacuje vlastne celú krajinu, a som presvedčený o tom, že si zaslúži nielen väčšiu pozornosť, ale aj spravodlivosť v prerozdeľovaní vlastne finančných prostriedkov, ktoré teda by mali tiecť do, do kultúry týchto menším. Ako som povedal v úvode, tá kultúra obohacuje celú krajinu a nedokážem si predstaviť, že by Slovensko existovalo bez krásnych rómskych piesní alebo bez krásnych maďarských piesní. Ja som presvedčený o tom, že inštitucionálne zastrešenie tejto kultúry národnostnej menšiny pomôže v podstate tejto téme, a preto budem hlasovať za tento návrh.
Halgašová, Jarmila, poslankyňa NR SR (2021-05-11):
Ďakujem pekne za slovo. Ja si, ja som presvedčená, že toto je téma, ktorá výsostne je odborná a nemala by byť politická. Ale tú politickú úroveň do poľovníctva vniesla, vniesla predchádzajúca vláda, prvá vláda Roberta Fica, ktorá zaviedla projekt ESO, reorganizácie štátnej správy. Veľmi dobre si pamätám a veľmi to súvisí, veľmi dobre si pamätám, keď sa rušili okresné úrady, teda špecializovaná štátna správa, a vlastne pod ministerstvo vnútra sa prenášali všetky zložky vrátene odboru lesného a pozemkového, sama som chodila na diskusie a presviedčala som zamestnancov ministerstva vnútra, aby pod, pod sekciu vnútra, pod ministerstvo vnútra nešla napríklad Štátna veterinárna správa, z ktorej chceli spraviť len jednu sekciu na ministerstve vnútra. Predstavte si, ako by vyzerala úradná kontrola potravín. Čiže vlastne zákon dvetisíc... z roku 2009 o poľovníctve je vlastne výsledok celej tejto reorganizácie, kde teda sa vláda Roberta Fica rozhodla zriadiť Slovenskú poľovnícku komoru, kde, do ktorej preniesla výkon štátnej správy, ktoré vlastne zobrala touto reorganizáciou. Otázka je, či to je správne nastavené, alebo nie je správne nastavené. Môžme o tom diskutovať. Od roku 2009 násobne sa zvýšili počty raticovej zveri. Nemá ju kto strieľať, proste celé toto poľovníctvo sa z môjho pohľadu zdeformovalo. A to, čo sa chce teraz vlastne urobiť a čo ministerstvo má v programovom vyhlásení vlády, je vrátiť späť prenesený výkon štátnej správy na štátnu správu.
Blanár, Juraj, podpredseda NR SR (2022-09-29):
Vážené pani poslankyne, páni poslanci, na žiadosť predsedu Národnej rady Borisa Kollára zvolávame grémium na 16.45 h. Ďakujem, alebo môžeme hneď, ak ste všetci prítomní alebo ak tu nemáte predsedov a zástupcov poslaneckých klubov, tak informujte, poslanecké grémium hneď teraz a počkáme na tých, čo chýbajú. Ďakujem. (Prestávka.)
Nicholsonová, Lucia, podpredsedníčka NR SR (2016-06-15):
V zmysle rokovacieho poriadku teraz požiadal o slovo v rozprave pán spravodajca, pán poslanec Petrák. Nech sa páči.
Hort, Milan, podpredseda NR SR (2010-12-01):
Ďakujem pekne. Dve faktické poznámky na vás, pán poslanec. Pani poslankyňa Magda Košútová, pán poslanec Branislav Ondruš. Pani Tomanová, tiež faktická? Skúste trojku, prosím vás, potom vám tam naskakuje jedna minúta a musíme to reparovať. Najskôr pani Košútová a potom pán Ondruš a prosím vás, ale, páni poslanci, tí, ktorí sa prihlasujete navyše, tak skúste dodržiavať rokovací poriadok, že počas vystúpenia alebo hneď po jeho skončení treba. Takže Košútová, Ondruš, Šuca, Tomanová. Lebo nabudúce uzatvorím možnosť prihlásiť sa predtým, než to vymenujem, a bude znova konflikt. Ďakujem pekne.
Hrnčiar, Andrej, podpredseda NR SR (2018-12-06):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán Zsolt Simon.
Rošková, Ľubica, poslankyňa NR SR (2013-12-04):
Ďakujem veľmi pekne. Pán poslanec, ja len v jednej veci, s mnohými vecami, ktoré ste tu povedali, sa dá úplne súhlasiť. Ja sa dotknem tej dlho debatovanej našej – aj na výbore – témy uznávania jazykových certifikátov ako náhrady maturitnej skúšky. Myslím si, že to poukazuje na viacero skutočností, že sa touto problematikou treba zaoberať a veľmi vážne, a chcem to zdôrazniť hlavne v súvislosti s tými výsledkami, ktoré dnes sme mali, ktoré máme možnosť vidieť, výsledky z PISA a to o tom, ako dopadli vlastne 8-ročné gymnáziá. Tiež sa predpokladá, že tam idú tí najlepší žiaci s najlepšími schopnosťami, ale výsledky, žiaľbohu, nedopadli tak, ako by sme očakávali. A ja sa, naopak, domnievam, že tá diskusia o uznávaní jazykových certifikátov ako náhrady maturitnej skúšky z cudzieho jazyka by, naopak, posilnila školy, pretože by sa mohli tí študenti vlastne vedieť porovnať, tí ostatní študenti, o tom, že ako sú na tom jazykovo vybavení, a zároveň by sa aj zvýšila kvalita tej školy, pretože si myslím, že hnalo by to dopredu nielen študentov tých, ktorí nemajú tie jazykové certifikáty, ale aj tých pedagógov, aby de facto stačili tým študentom, ktorí chodia na tieto rôzne iné vzdelávacie aktivity. Takže ja sa domnievam, že akási taká, nechcem povedať, že úplná rovnoprávnosť, ale nemyslím si, že by to malo nejako výrazne zaťažovať študentov, zvlášť ak sú jazykovo tak dobre vybavení. Ja som pevne presvedčená, že to má pozitívny vplyv na rozvoj úrovne jazykovej vybavenosti našich študentov a pedagógov, ktorí ich učia. Ďakujem.
Laššáková, Jana, podpredsedníčka NR SR (2015-05-06):
Poprosím vás, pán minister, pán poslanec, nekomunikujte! Pán minister, môžete vystúpiť potom v rozprave.